Eesti Rahvusringhääling ühendab ETV ja ETV2 peatoimetajate positsioonid, uuel ametikohal asub 25. juulist tööle Urmas Oru.
“Meil on heameel, et ETV ja ETV2 uue peatoimetaja otsingud lõppesid edukalt. Veelgi enam, et telekanaleid hakkab juhtima inimene, kelle kogemused telemaastikul on sedavõrd silmapaistvad,” märkis ERR-i juhatuse liige Toomas Luhats pressiteates.
Urmas Oru oli enam kui 16 aastat Kanal 2 peadirektor ning viimasel viiel aastal kuulus ta ERR-i juhatusesse vastutades teletoimetuste ja -tootmise eest.